อ้างเป็น ปปง. ปล้น-2 ล้าน รวบแก๊งอดีตพี่สะใภ้ชาวลาว
อ้างเป็นเจ้าหน้าที่ ปปง.ขอค้นบ้าน พอเผลอชักปืน จี้บังคับเหยื่อจับใส่กุญแจมือ ก่อนชิงเอารถเก๋งกับเงินและทรัพย์สินอื่นรวมมูลค่ากว่า 2 ล้านบาทหนีลอยนวล ภายหลังตามล็อกตัวได้ ซัดทอดอดีตพี่สะใภ้ชาว สปป.ลาว เป็นคนบงการ สารภาพแค้นที่ถูกพี่ชายเหยื่อทอดทิ้งไม่เลี้ยงดู,รวบแก๊งโจรอ้างเป็นเจ้าหน้าที่หน่วยป้องกันและปราบปรามการฟอกเงิน (ปปง.) บุกปล้นบ้านรายนี้ เปิดเผยเมื่อเวลา 10.00 น. วันที่ 23 พ.ค. ที่ สภ.เชียงคาน จ.เลย พล.ต.ท.สุรชัย ควรเดชะคุปต์ ผบช.ภ.4 พล.ต.ท.มนตรี สัมบุณณานนท์ ผบช.ภ.5 พล.ต.ต.มาโนช สุภาพพูล ผบก.ภ.จ.เลย ร่วมกับทหารพราน เจ้าหน้าที่ ตม.และฝ่ายปกครอง ร่วมกันแถลงข่าวจับกุมผู้ต้องหาคดีปล้นทรัพย์ โดยอ้างเป็นเจ้าหน้าที่หน่วยป้องกันและปราบปรามการฟอกเงิน (ปปง.) ในพื้นที่ของ สภ.เชียงคาน โดยจับกุมได้ทั้งหมด 3 คน,ประกอบด้วย 1.นายชยพล สุคันธา อายุ 34 ปี อยู่บ้านเลขที่ 101 หมู่ 3 ต.ป่าไผ่ อ.สันทราย จ.เชียงใหม่ จับกุมได้ที่บริเวณถนนข้างโรงเรียนวัดเสาหิน หมู่ 3 ต.หนองหอย อ.เมืองเชียงใหม่ พร้อม รถเก๋งฮอนด้ารุ่นซีวิค สีดำ ทะเบียน 7 กข 2617 กรุงเทพมหานคร ของผู้เสียหาย 2.นายอาทิตย์ อุทธวัง อายุ 38 ปี อยู่บ้านเลขที่ 300/327 หมู่ 10 ต.แม่เหียะ อ.เมืองเชียงใหม่ โดยจับกุมได้ที่หน้าบ้านเลขที่ ดังกล่าว และ 3.นางแสง หรือแสงดาว ยอดสง่า อายุ 49 ปี สัญชาติ สปป.ลาว ผู้บงการ จับกุมได้ที่สาหมอก รีสอร์ต หมู่ 2 ต.เชียงคาน อ.เชียงคาน จ.เลย,ทั้งนี้ สืบเนื่องจากวันที่ 12 พ.ค.62 เวลา 21.00 น. นายขวัญชัย แจ่มมณี อายุ 42 ปี อยู่บ้าน เลขที่ 28/1 หมู่ 1 ต.เขาแก้ว อ.เชียงคาน จ.เลย เข้าร้องทุกข์กับ พงส.สภ.เชียงคาน ว่า เมื่อวันที่ 11 พ.ค.62 มีกลุ่มคนร้ายไม่ทราบชื่อ จำนวน 4 คน อ้างตัวเป็นเจ้าหน้าที่หน่วยป้องกันและปราบปรามการฟอกเงิน (ปปง.) มาดักรอหน้าบ้านเพื่อขอค้นของผิดกฎหมาย แต่พอเผลอกลับใช้ปืนจี้บังคับและจับใส่กุญแจมือไม่ให้ขัดขืน พร้อมสั่งให้ภรรยาของผู้เสียหายเปิดประตูรั้วบ้าน โดยคนร้ายจี้บังคับให้คนในบ้านทั้งหมดมานั่งรวมกันในบริเวณห้องโถงและบอกว่านายอุดม แจ่มมณี พี่ชายของตนได้ยิงปืนขึ้นฟ้าแล้วกระสุนไปถูกม้าแข่งราคา 60 ล้านบาทของนางแสง หรือแสงดาว ซึ่งเป็นอดีตภรรยาของนายอุดม ดังนั้น ตนในฐานะเป็นน้องของนายอุดมต้องรับผิดชอบแทนนายอุดม,จากนั้นกลุ่มคนร้ายได้ปล้นเอาทรัพย์สินภายในบ้านไป ประกอบด้วยรถเก๋งฮอนด้ารุ่นซีวิค สีดำ ทะเบียน 7 กข 2617 กรุงเทพมหานคร เงินสด 800,000 บาท ทองรูปพรรณและทรัพย์สินต่างๆ รวมมูลค่ากว่า 2 ล้านบาท หลังเกิดเหตุ กลุ่มผู้ต้องหาได้พากันหลบหนีไป โดยใช้รถเก๋งมาสด้า รุ่น CX 5 สีขาว ทะเบียน งค 8891 เชียงใหม่ ที่คนร้ายใช้เป็น พาหนะขับมาที่บ้านเกิดเหตุ กับรถเก๋งของผู้เสียหาย,ต่อมาชุดสืบสวน สภ.เชียงคาน บูรณาการหน่วยงานที่เกี่ยวข้องออกสืบสวนจนทราบว่า คนร้ายทั้ง 4 คนไม่ใช่เจ้าหน้าที่ ปปง. จึงรวบรวมพยานหลักฐานเสนอศาลขอหมายจับ กระทั่งตามจับกุมคนร้ายได้ 2 ใน 4 คือ นายชยพล สุคันธา กับนาย อาทิตย์ อุทธวัง หลังการสอบสวนทั้งสองให้การซัดทอดว่า นางแสง หรือแสงดาว ยอดสง่า สัญชาติ สปป.ลาว อดีตภรรยานายอุดม พี่ชายนายขวัญชัย ผู้เสียหายเป็นผู้จ้างวานหรือยุยงส่งเสริม สาเหตุเพราะนางแสงโกรธแค้นที่นายอุดมทอดทิ้งไม่เลี้ยงดู จึงวางแผนปล้นเอาทรัพย์สินของน้องชายอดีตสามีแทน ส่วนผู้ต้องหาที่เหลือทราบชื่อหมดแล้ว อยู่ระหว่างหลบหนี เบื้องต้นแจ้งข้อกล่าวหาร่วมกันปล้นทรัพย์ กักขังหน่วงเหนี่ยว นำตัวส่ง พงส.สภ.เชียงคาน ดำเนินคดีต่อไป
รวบแก๊งปล้นอ้างเป็นเจ้าหน้าที่ ปปง.ขอค้นบ้าน พอเผลอชักปืน จี้บังคับเหยื่อจับใส่กุญแจมือ ก่อนชิงเอารถเก๋งกับเงินและทรัพย์สินอื่นรวมมูลค่ากว่า 2 ล้านบาทหนีลอยนวล
รวบแก๊งโจร,อ้างเป็นเจ้าหน้าที่,ปปง.,ปล้น,เชียงคาน,บุกปล้นบ้าน,ข่าวหน้า1,ข่าวทั่วไป